Հավելված N 8

Արդարադատության նախարարության

գլխավոր քարտուղարի

2020 թվականի ապրիլի 6-ի N 273-Ա հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ՌԵԳԻՍՏՐԻ ԳՈՐԾԱԿԱԼՈՒԹՅԱՆ ՀԱՍԱՐԱԿԱԿԱՆ ՄԻԱՎՈՐՈՒՄՆԵՐԻ ԳՐԱՆՑՄԱՆ ԲԱԺՆԻ ԳԼԽԱՎՈՐ ՄԱՍՆԱԳԵՏ**

|  |
| --- |
| 1. **Ընդհանուր դրույթներ** |
| * 1. **Պաշտոնի անվանումը, ծածկագիրը**   Արդարադատության նախարարության (այսուհետ՝ Նախարարություն) իրավաբանական անձանց պետական ռեգիստրի գործակալության (այսուհետ՝ Գործակալություն) հասարակական միավորումների գրանցման բաժնի (այսուհետ՝ Բաժին) գլխավոր մասնագետ (այսուհետ՝ Գլխավոր մասնագետ) (ծածկագիր՝ 12-34.2-Մ1-2):   * 1. **Ենթակա և հաշվետու է**   Գլխավոր մասնագետն անմիջական ենթակա և հաշվետու է Բաժնի պետին:   * 1. **Փոխարինող պաշտոնի կամ պաշտոնների անվանումները**   Գլխավոր մասնագետի բացակայության դեպքում նրան փոխարինում է Բաժնի գլխավոր մասնագետներից մեկը կամ Բաժնի ավագ մասնագետներից մեկը:   * 1. **Աշխատավայրը**   Հայաստան, ք. Երևան, Արաբկիր վարչական շրջան, Կոմիտաս 49/3: |
| 1. **Պաշտոնի բնութագիրը**    1. **Աշխատանքի բնույթը, իրավունքները, պարտականությունները** 2. իրականացնում է օրենքով սահմանված կարգով զանգվածային լրատվության միջոցների հաշվառման գործընթացը. 3. իրականացնում է կուսակցությունների, կրոնական կազմակերպությունների, հասարակական կազմակերպությունների, արհեստակցական միությունների, գործատուների միությունների, ինքնակարգավորվող կազմակերպությունների, այլ հասարակական միավորումների պետական գրանցում (լուծարման պետական գրանցում), դրանց կանոնադրությունների փոփոխությունների և պետական միասնական գրանցամատյանում գրառվող տեղեկությունների փոփոխությունների պետական գրանցում. 4. իրականացնում է Հայաստանի Հանրապետության և օտարերկրյա պետությունների ոչ առևտրային իրավաբանական անձանց առանձնացված ստորաբաժանումների և հիմնարկների (բացառությամբ ՀՈԱԿ-ների, ՊՈԱԿ-ների, ոչ առևտրային կոոպերատիվների և Հայաստանի Հանրապետությունում գրանցված հիմնադրամների առանձնացված ստորաբաժանումների և հիմնարկների) պետական հաշվառում (հաշվառումից հանում), դրանց կանոնադրությունների փոփոխությունների և պետական միասնական գրանցամատյանում գրառվող տեղեկությունների փոփոխությունների պետական հաշվառում. 5. իրականացնում է գրանցման գործընթացում լսումների անցկացման գործընթացը. 6. Որպես ներկայացուցիչ հանդես է գալիս Հայաստանի Հանրապետության վարչական դատարանում և դատարաններում՝ Գործակալության գործողությունների կամ անգործության դեմ բերված բողոքների քննման ժամանակ:   **Իրավունքները՝**   * լրատվության միջոցի պատասխանատուի ուշադրությունը հրավիրել թողարկված լրատվության միջոցում «Զանգվածային լրատվության մասին» Հայաստանի Հանրապետության օրենքով պահանջվող պայմանները ներառելու համար: * պետական գրանցման (հաշվառման) գործընթացում համապատասխան մարմիններից, ֆիզիկական և իրավաբանական անձանցից պահանջել անհրաժեշտ հիմնավորումներ, փաստաթղթեր, տեղեկատվություն. * համապատասխան շահագրգիռ մարմիններից կատարել անհրաժեշտ հարցումներ, ստանալ մասնագիտական կարծիքներ և առաջարկություններ, սահմանված կարգով ընդունել որոշումներ, ինչպես նաև փաստաթղթերի կազմման ծառայությունների համար դիմած անձանցից պահանջել անհրաժեշտ տեղեկատվություն, նյութեր և փաստաթղթեր. * Գործակալության գործողությունների կամ անգործության դեմ բերված բողոքների քննման ժամանակ Հայաստանի Հանրապետության վարչական դատարանում և դատարաններում Գործակալությունը և Բաժինը ներկայացնելիս դատական գործից ստանալ փաստաթղթերի պատճեններ, ներկայացնել լրացուցիչ ապացույցներ, ընդունված դատական ակտերի դեմ ներկայացնել վերաքննիչ և վճռաբեկ բողոքներ:   **Պարտականությունները՝**   * իրականացնել պետական հաշվառման ներկայացված զանգվածային լրատվության միջոցի հաշվառում և առաջարկություն ներկայացնել Բաժնի պետին` օրենքը խախտողների նկատմամբ համապատասխան միջոցներ կիրառելու վերաբերյալ պետական լիազոր մարմին միջնորդություն ներկայացնելու, ինչպես նաև առանց համապատասխան հաշվառման զանգվածային լրատվության միջոց թողարկողներին, հրապարակողներին և տարածողներին օրենքով սահմանված կարգով վարչական պատասխանատվության ենթարկելու վերաբերյալ: * սահմանված ժամկետում ուսումնասիրել պետական գրանցման համար ներկայացված անհրաժեշտ հիմքերի համապատասխանությունն օրենսդրության պահանջներին և իրականացնել պետական գրանցում (հաշվառում) կամ նախապատրաստել պետական գրանցումը (հաշվառումը) մերժելու պատասխանի նախագիծը՝ համապատասխան հիմնավորումներով և հղումներով օրենքների ու իրավական այլ ակտերի համապատասխան, ինչպես նաև պետական գրանցումը, պետական հաշվառումը հավաստելու համար պետական միասնական գրանցամատյանից տրամադրել համապատասխան քաղված: * սահմանված ժամկետում ուսումնասիրել լուծարման գործընթացում գտնվելու և լուծարման պետական գրանցման, հաշվառումից հանման համար ներկայացված փաստաթղթերի համապատասխանությունն օրենսդրության պահանջներին և Բաժնի պետի համաձայնությամբ իրականացնել լուծարման գործընթացի, լուծարման պետական գրանցում և հաշվառումից հանում. * որևէ անձի դիմումի կամ գործակալության համապատասխան որոշման հիման վրա գրանցման գործընթացում իրականացնել լսումներ, կազմել արձանագրություններ և գրանցման գործընթացում լսումներ իրականացնելու մասին որոշումը հրապարակման ներկայացնել Հայաստանի Հանրապետության հրապարակային ծանուցումների պաշտոնական ինտերնետային կայքում. * Հայաստանի Հանրապետության կառավարության սահմանած կարգով՝ Հայաստանի Հանրապետության հրապարակային ծանուցումների պաշտոնական ինտերնետային կայքի միջոցով մուտքագրել հասարակական միավորումների լուծարման և պարտատերերի պահանջների ներկայացման կարգի ու ժամկետների, Հայաստանի Հանրապետության և օտարերկրյա պետությունների ոչ առևտրային իրավաբանական անձանց առանձնացված ստորաբաժանումների և հիմնարկների (բացառությամբ ՀՈԱԿ-ների, ՊՈԱԿ-ների, ոչ առևտրային կոոպերատիվների և Հայաստանի Հանրապետությունում գրանցված հիմնադրամների առանձնացված ստորաբաժանումների և հիմնարկների) հաշվառումից հանելու մասին տեղեկությունները. * Օրենքով սահմանված կարգով և ժամկետում գործակալության պաշտոնական կայքում համընդհանուր իրազեկման նպատակով հրապարակման ներկայացնել գրանցվող կուսակցությունների կանոնադրությունները և ծրագրերը. * համապատասխան մարմիններին, իրավաբանական և ֆիզիկական անձանց տրամադրել խորհրդատվություն կուսակցությունների և կրոնական կազմակերպությունների պետական գրանցման գործընթացի վերաբերյալ, ինչպես նաև տրամադրել անհրաժեշտ տեղեկատվություն կուսակցությունների և կրոնական կազմակերպությունների պետական գրանցման գործընթացի, պետական գրանցամատյանում և արխիվային փաստաթղթերում առկա տեղեկությունների վերաբերյալ, * Հայաստանի Հանրապետության կառավարության կողմից հաստատված ծառայությունների ցանկին և այդ ծառայությունների վճարների չափերին համապատասխան՝ իրականացնել Բաժնի կողմից կատարվող վճարովի ծառայությունների մատուցման գործընթացը՝ ՀՀ կառավարության որոշմամբ սահմանված ժամկետներում: |
| 1. **Պաշտոնին ներկայացվող պահանջները**   **3.1 Կրթություն, որակավորման աստիճանը**  Բարձրագույն կրթություն  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ։  **3.3. Աշխատանքային ստաժը, աշխատանքի բնագավառում փորձը**  Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ իրավունքի բնագավառում՝ երեք տարվա աշխատանքային ստաժ։  **3.4 Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Ծառայությունների մատուցում 5. Բողոքների բավարարում 6. Ժամանակի կառավարում 7. Փաստաթղթերի նախապատրաստում |
| 1. **Կազմակերպական շրջանակը**   **4.1.Աշխատանքի կազմակերպական և ղեկավարման շրջանակը**  Պատասխանատու է համապատասխան մարմնի և կառուցվածքային ստորաբաժանման աշխատանքների բնույթով պայմանավորված մասնագիտական գործունեության արտաքին ներգործություն ունեցող վերջնարդյունքի համար:  **4.2.Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված՝ մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում արտաքին ներգործության և ՀՀ օրենսդրությամբ նախատեսված դեպքերում իրավունքների տրամադրման և դիմումների քննարկման շրջանակներում:  **4.3.Գործունեության ազդեցությունը**  Ունի տվյալ մարմնի նպատակների և խնդիրների իրականացման արդյունքների ապահովման մասնագիտական գործունեության համապետական ազդեցություն:  **4.4.Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5.Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում համապատասխան մարմնի և կառուցվածքային ստորաբաժանման առջև դրված խնդիրների լուծմանը: |